Si Polk ang pinakaunang ""maitim na kabayo"" o hindi gaanong kilalang kandidato na nananalo sa pagka-pangulo ng Estados Unidos; hindi niya inaasahang magagapi niya si Henry Clay sa halalan ng 1844. Sa edad na 49, siya rin ang pinakabatang pangulo ng Estados Unidos sa kaniyang kapanahunan. Sa panahon ng kaniyang panunungkulan bilang pangulo, idinagdag niya sa Estados Unidos ang isang malawak na rehiyon ng lupaing mula sa Rocky Mountains (""Mabatong Bulubundukin"") hanggang sa may Karagatang Pasipiko. Kinamuhan siya ng mga kalalakihang laban sa pang-aalipin noong kaniyang kapanahunan, sapagkat pinaniniwalaan nilang ibig lamang niyang palawigin ang nasasakop ng pang-aalipin. Subalit hindi ito tinatanggap ng mga dalubhasang gumawa ng pag-aaral hinggil kay Polk, at inihanay nila si Polk bilang isa sa sampung magigiting na mga pangulong Amerikano.

Ang mga embriyo ng mamalya ay nagpapaunlad ng dalawang mga bitak na nauukol sa coelom: ang coelom na intraembriyoniko at ang coelom na ekstraembriyoniko (o bitak na koryoniko). Ang coelom na intraembriyoniko (nasa loob ng embriyo) is naguguhitan o nalalatagan ng mga patagilid (lateral) na tapyas ng mesoderm na somatiko at splanchnic, habang ang coelom na ekstraembriyoniko (nasa labas ng embriyo) ay naguguhitan ng mesoderm na ekstraembriyoniko. Ang coelom na intraembriyoniko ay ang tanging puwang na nagpapatuloy na umiral sa mamalya kapag kabuwanan na ng pagluluwal; ito ang dahilan kung bakit ang pangalan nito ay madalas na pinapaiksi upang maging payak na coelomic cavity (""puwang na coelomiko""). Ang paghahati-hati ng puwang coelomiko upang maging mga kompartmento (mga kabahaging pitak) ay nakapagpapapayak ng pagtalakay sa mga anatomiya ng mas masalimuot na mga hayop (mga hayop na may kumplikadong mga anatomiya); isang halimbawa ng mga pitak na ito ay ang pitak na perikardiyal / perikardiyum (pitak na pampuso), ang pitak kung saan umuunlad at lumalaki ang organong puso.

Ayon sa magasing National Geographic, nakatagpo ng mga eksplorador ng Estados Unidos na sina Lewis at Clark ang isdang ito habang isinasagawa nila ang kanilang panggagalugad o ekspedisyong transkontinental sa dalampasigan ng Pasipiko mula 1804 hanggang 1806, kaya't naging pagkain para sa mga mambibitag na pakanluran, mga minero, at mga kawani sa daang-bakal. Dahil sa pagrarantso, pagmimina, at pagtotroso, nawala ang karamihan sa orihinal na tahanan ng mga isdang ito.

Ang Kabisayaan (mga wikang Bisaya: Kabisay-an; Ingles: Visayas) ay isa sa tatlong pangunahing pangkat ng mga pulo sa Pilipinas kabilang ang Luzon at Mindanao. Binubuo ito ng mga kapuluan, pangunahin ang mga pulong pumapalibot sa Dagat Kabisayaan, bagaman itinuturing na ang Kabisayaan ang pinakadulong hilagang bahagi ng Dagat Sulu.

Ginagamit na bahagi ng yerba para dekoksyon ang mga ugat, matigas na balat, sanga o tangkay, at ilang mga bungang ratiles ng halaman. Karaniwang dami ang 30 mga gramo ng pinatuyong yerba o 60 mga gramo ng sariwang yerba, at 750 mililitrong tubig na magiging 500 mililitro na lang kapag pinakuluan na sa mahinang apoy.